પોલીસસુત્રોમાંથી પ્રાપ્ત થતી માહિતી મુજબ મહુવા શહેરના નાગરીક બેંક સોસાયટીમાં રહેતા સંજયભાઈ ભુપતભાઈ સીમરિયાએ સ્થાનિક આરોપી પંકજ મંગળભાઈ ધોબી તેમજ અન્ય ત્રણ અજાણ્યા સહિત ચાર શખસ વિરૃધ્ધ મહુવા પોલીસ સ્ટેશનમાં એવી ફરિયાદ નોંધાવી હતી કે, ઉપરોક્ત શખસોએ ગઈકાલે મંગળવારે રાત્રિના સુમારે ‘કેમ સામુ જોવે છે’ તેમ કહીને ફરિયાદી સંજયભાઈને અટકાવીને લાકડી, છરી, ધોકા વડે માર મારી ગંભીર ઈજા પહોંચાડી તમામ શખસો પલાયન થઈ ગયા હતા.